Odense Adresse-Contoirs Efterretninger, 1843-06-17
5. De fra Sognedistricterne indkomne Fattig- og Skole Regnskaber saavelsom Skolelærerhjelpekasse=Regnskabet for 1842 bleve fremlagte og forsynede med fornøden Paategning. 6. Derefter bleve foretagne adskillige Sager, Fattig- og og Skolevæsenet vedkommende, hvoriblandt især flere Klager, angaaende Ligningen af Fattig- og Skolebidrag, i Anledning af hvilke Amtsraadet dog ikke fandt Anledning til at foranstalte noget videre. Den af Balslev og Eibye Sogne begjærte Hielp af Amtsfattigkassen til Omkostningerne ved Barnet Maren Petrosine Pedersens Underholdning blev, ifølge Stemmefleerhed, ikke tilstaaet. Fra Sogneforstanderskabet i Søllested og Vedtofte Sogne var bleven yttret Tvivl om, hvorvidt Tillysning til Ægteskab lovmedholdigen kunde fremmes for Ungkarl Hans Christensen og Fruentimmeret Ane Sophie Andersdatter, da Sidstnævnte ifølge Begjæring formedelst Svangerskab var bleven indlagt til hendes Moder, der som Fattiglem forskaffes Huuslye af Fattigvæsenet. Amtsraadet formeente, at der Jntet kunde være til Hinder for Tillysningens Fremme, da det ikke er oplyst, at hiint Fruentimmer har erholdt nogen urefunderet Understøttelse, eller at hendes Jndlægning hos Moderen har været forbundet med nogen Udgivet for Fattigvæsenet. De fra Sogneforstanderskaberne indkomne Beretninger og hvad der er foretaget til Opfyldelse af Communalanordningens 20de §, bleve overleverede til Justitsraad Brasch, for at han kunde gjennemgaae dem og ved et paafølgende Møde afgive sin Betænkning om hvad derved maatte være at erindre. Med Hensyn til Hans Kgl. Høihed Kronprindsens Opfordring i Skrivelse af 2den Januar til Amtsraadet og at tage under Overveielse, om man ikke burde bidrage til jevnligere Ansættelse af Natvægtere i Landsbyerne, fandt Amtsraadet ikke at der for Tiden burde foretages noget yderligere Skridt i sligt Øiemeed, da man alt ved Circulaire af 21de Decbr. f. A. havde henledet Sogneforstanderskabernes Opmærksomhed paa Nytten af Vægteres Ansættelse. J Anledning af Hs. Kongl. Høihed Kronprindsens Skrivelse af 20de Januar d. A., hvori Amtsraadets Opmærksomhed henledes paa Gavnligheden af at der paa Landet havdes flere frivilligen anskaffede Sprøiter, vedtog man at opfordre alle Sogneforstanderskaberne i Districtet til saavidt muligt at drage Omsorg for Sprøiters Anskaffelse i de Sogne, hvor de mangle og ansees fornødne. 9. Det Kongl. Danske Cancellie havde under 18de August f. A., forlangt Amtsraadets Betænkning angaaende Hensigtsmæssigheden af en Revision af Helligdagsanordningerne. Den i denne Anledning afgivne Betænkning gik ud paa, at Amtsraadet maatte ansee en saadan Revision ønskelig, og at Anordningen for Hertugdommene af 10de Marts 1840 formeentligen kunde lægges til Grund ved dette Arbeide, naturligviis med de ikke faa Modificationer, som de bestaaende forskjellige Forhold maatte gjøre nødvendige. 10. Paa et med Amtsraadets Erklæring af 28de Decbr. f. A. indgivet Andragende fra Føns og Ørslev Sogneforstanderskab, havde dette begiært det Kongl. Danske Cancellies Resolution for, hvorvidt Sogneforstanderskabet, i alt Fald som Sognets af Beboerne valgte Repræsentantere, er berettiget til deels at forbyde Sognedistrictets Beboere at give Noget til Betlere, samt at kjøbe af dem, der handle med Bissekram eller at kjøbe Brændeviin af dertil uberettigede Sælgere, deels at paalægge Beboerne at paagribe saavel Bissekræmmere, som Omløbere, især fremmede Betlere og Løsgjængere. J denne Anledning havde Cancelliet under 3die Februar svaret, at Sogneforstanderskaberne ikke kunne være berettigede til at paalægge eller forbyde Sogne beboerne Andet i de omhandlede Henseender, end hvad de almindelige Love hjemle. Forsaavidt Sogneforstanderne havde formeent, at de, som Sognets Befuldmægtigede maatte kunne forpligte dets Beboere, bemærkedes det, at denne Fuldmagt ikke strækker sig videre end til Bestyrelsen af Sognets Anliggender indenfor de anordnede Grændser og ingenlunde medføre en Ret til at foreskrive særegne i den almindelige Lovgivning ikke hjemlede Regler for Sognebeboerne. Derimod vilde de ved Opmuntring og Exempel kunne bidrage meget til at Sognets Beboere erkjende en Forpligtelse til at afholde sig fra Alt, hvorved Betlerie, Bissekram og ulovligt Brændeviinssalg fremmes, og til derimod at vaage over, at de i saa Henseende saavelsom ellers til god Politiordens Overholdelse sigtende Love overholdes. 11. Til det Kongl. Danske Cancellies Afgjørelse var indstillet, hvorvidt Formanden for Barløse Sogneforstanderskab, Christian Hansen, ifølge hans derom fremsatte Begjæring paa Grund af hans Alder 66 Aar, var berettiget til at udtræde af Sogneforstanderskabet.